Aquest 2020 és un any de canvis arreu del món, i nosaltres us volem ajudar a entendre'ls. En temps de crisi, el periodisme compromès és més important que mai i el vostre suport és l'únic que pot assegurar la continuïtat de VilaWeb.Si ho vols i ho pots fer, col·labora amb VilaWeb

La portaveu del PSOE al congrés espanyol, Margarita Robles, va admetre a La Sexta Noche que era molt possible que l’1 d’octubre es fes el referèndum. ‘La consulta és un escenari que és damunt de la taula i no podem mirar cap a un altre costat’, va declarar.

Després, en resposta a una pregunta d’una col·laboradora del programa, Robles va repetir: ‘si no som capaços d’arbitrar mecanismes i canals de diàleg seriosos, solvents i responsables, aquest escenari [el referèndum] pot passar.’

El vídeo. Després de mesos dient el contrari, la portaveu socialista al Congrés ja admet que el referèndum se celebrarà ‘molt possiblement’. pic.twitter.com/FkkP0TSY1x — Federico (@AquestFrederic) 16 de juliol de 2017

Les declaracions de Robles són un pas més de l’estratègia socialista per a distanciar-se de l’immobilisme del govern de Mariano Rajoy. La setmana passada, Sánchez va dir que el seu partit no donaria suport a l’aplicació de l’article 155 per evitar el referèndum i que tenia la intenció de proposar iniciatives al congrés per a resoldre el conflicte català de manera política.